- Mergeți în spatele vitrinelor, acolo, în spate.

- Acolo unde stau oamenii?

- Nu, mai în spate, mai în spate!

- De acolo ţine coada?

- Acolo. O să vedeţi rândul că e mare, foarte mare rândul... dar şi cozonacii sunt foarte buni.

A fost coadă uriaşă toată ziua la cozonaci. Sute de oameni au stat chiar şi câteva ore la rând să cumpere desertul tradiţional pentru Paşte. Într-o singură oră s-au vândut circa 400 de cozonaci proaspăt scoşi din cuptor - cu stafide, cacao şi rahat.

- Câți cozonaci ați luat?

- Zece. Suntem o familie mare și suntem mulțumiți că sunt foarte gustoși. Noi suntem din partea cealaltă de Prut.

- Și special pentru cumpărături ați venit?

- Special pentru cozonaci, tot timpul luăm de aici.

Oamenii spun că preferă să cumpere cozonacii pentru că ar pierde prea mult timp în bucătărie. Nu pare la fel de obositor statul la coadă, în magazine.

- Dacă nu am făcut acasă, stăm aici, ce să facem.

- Cât credeți că mai aveți de așteptat?

- Ei, mai avem vreo două ore cred.

- Am zis cât dau pe ouă, pe așa, iau de aici făcut gata.

Un cozonac de un kilogram costă cel mult 12 lei, în funcţie de ingredientele din care este preparat.